CELEX ID: 32011D0069
Publication Date: 2011-01-31

Document:
TARYBOS SPRENDIMAS 2011/69/BUSP
2011 m. sausio 31 d.
kuriuo iš dalies keičiamas Tarybos sprendimas 2010/639/BUSP dėl ribojamųjų priemonių tam tikriems Baltarusijos pareigūnams
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 29 straipsnį,
kadangi:
(1)
2010 m. spalio 25 d. Taryba priėmė Sprendimą 2010/639/BUSP dėl ribojamųjų priemonių tam tikriems Baltarusijos pareigūnams (1).
(2)
Atsižvelgiant į 2010 m. gruodžio 19 d. Baltarusijoje įvykusius suklastotus prezidento rinkimus ir smurtinius veiksmus prieš politinę opoziciją, pilietinę visuomenę ir nepriklausomų žiniasklaidos priemonių atstovus, turėtų būti panaikintas Sprendimo 2010/639/BUSP 1 straipsnio 1 dalies b ir c punktuose nurodytiems asmenims taikomas draudimo atvykti sustabdymas.
(3)
Be to, už suklastotą rinkimų procesą ir smurtinius veiksmus prieš opoziciją atsakingiems asmenims turėtų būti taikomos ribojamosios priemonės.
(4)
Taip pat turėtų būti atnaujinta informacija apie tam tikrus asmenis, įtrauktus į Sprendimo 2010/639/BUSP I, II, III ir IV prieduose pateiktus sąrašus.
(5)
Taryba reguliariai svarstys padėtį Baltarusijoje ir įvertins galimas Baltarusijos valdžios institucijų pastangas siekiant pagarbos demokratinėms vertybėms, žmogaus teisėms ir pagrindinėms laisvėms, įskaitant saviraiškos ir žiniasklaidos laisvę, susirinkimų ir politinių asociacijų laisvę ir teisinės valstybės principus.
(6)
Sprendimą 2010/639/BUSP reikėtų atitinkamai iš dalies pakeisti,
PRIĖMĖ ŠĮ SPRENDIMĄ:
1 straipsnis
Sprendimas 2010/639/BUSP iš dalies keičiamas taip:
1.
1 straipsnio 1 dalis papildoma šiuo punktu:
„d)
už tarptautinių rinkimų standartų pažeidimus 2010 m. gruodžio 19 d. prezidento rinkimuose Baltarusijoje ir griežtas priemones, kurių buvo imtasi prieš pilietinę visuomenę bei demokratinės opozicijos atstovus (išvardyti IIIA priede), ir su tais asmenimis susijusiems asmenims.“.
2.
2 straipsnis pakeičiamas taip:
„2 straipsnis
1. Įšaldomos visos lėšos ir ekonominiai ištekliai, kurie nuosavybės teise priklauso, kuriuos turi, valdo ar kontroliuoja asmenys, atsakingi už:
a)
tarptautinių rinkimų standartų pažeidimus 2006 m. kovo 19 d. Baltarusijoje vykusių prezidento rinkimų metu ir už susidorojimą su pilietine visuomene bei demokratine opozicija, ir su jais susiję fiziniai ar juridiniai asmenys, subjektai ar institucijos, išvardyti IV priede;
b)
tarptautinių rinkimų standartų pažeidimus 2010 m. gruodžio 19 d. Baltarusijoje vykusių prezidento rinkimų metu ir už susidorojimą su pilietine visuomene bei demokratine opozicija, ir su jais susiję fiziniai ar juridiniai asmenys, subjektai ar institucijos, išvardyti IIIA priede.
2. Tokiems IIIA ar IV priede išvardytiems asmenims arba jų naudai neleidžiama tiesiogiai ar netiesiogiai naudotis lėšomis ar ekonominiais ištekliais.“.
3.
3 straipsnio 1 dalies a punktas pakeičiamas taip:
„a)
reikalingi siekiant patenkinti būtiniausius IIIA ar IV priede išvardytų asmenų ir jų išlaikomų šeimos narių poreikius, įskaitant mokėjimus už maisto produktus, nuomą arba hipoteką, vaistus ir medicininį gydymą, mokesčius, draudimo įmokas ir komunalines paslaugas,“.
4.
3 straipsnio 2 dalis pakeičiama taip:
„2. 2 straipsnio 2 dalis netaikoma į įšaldytas sąskaitas pervedamoms:
a)
palūkanoms arba kitoms dėl šių sąskaitų atsirandančioms pajamoms; arba
b)
mokėjimams pagal sutartis, susitarimus ar įsipareigojimus, kurie buvo sudaryti arba atsirado iki dienos, kurią toms sąskaitoms pradėtos taikyti Bendrosios pozicijos 2006/276/BUSP arba šio sprendimo nuostatos,
ir jei tokioms palūkanoms, kitoms pajamoms ir mokėjimams toliau taikomi šio sprendimo 2 straipsnio 1 dalies a ir b punktai.“.
5.
4 straipsnio 1 dalis pakeičiama taip:
„1. Valstybės narės arba Sąjungos vyriausiojo įgaliotinio užsienio reikalams ir saugumo politikai pasiūlymu Taryba priima I, II, III, IIIA, IV ir V prieduose pateiktų sąrašų pakeitimus, jei to reikia atsižvelgiant į politinius įvykius Baltarusijoje.“.
6.
7 straipsnio 3 dalis išbraukiama.
7.
Sprendimo 2010/639/BUSP I, II, III ir IV priedai pakeičiami šio sprendimo I, II, III ir IV prieduose pateiktu tekstu.
8.
Sprendimas 2010/639/BUSP papildomas šio sprendimo V priede pateiktu tekstu kaip jo IIIA priedas.
2 straipsnis
Šis sprendimas įsigalioja jo priėmimo dieną.
Priimta Briuselyje 2011 m. sausio 31 d.

EuroVoc Classification:
Level 1: 100142
100161
100145
100143
Level 2: 100277
100283
100179
100170
100163
Level 3: 523
5775
3474
914
3025
All Descriptors: 2338
3483
3870
436
5458